Maca ṣṣenf i d-yufraren gar-asen ur yeɛdil ara seg uḍris ɣer wayeḍ. Imi aglam n tfekka tessemres-it Tinhinan Harrac, maca ur yeil ara ula d netta seg tullist ɣer tayeḍ. Tuget d iwudam igejdanen i wumi i d-teglem tafekka. Tikkwal tikkest tettili-d meqret neɣ ɛad temmed. Tikkwal niḍen awadem yettwaglem-d slid yiwen neɣ sin n yiferdisen-ines deg tfekka, ama d iselsa neɣ d larmaḥ n wudem, deg yiwet n tefyirt neɣ snat. Tikkwal deg yiwen wawal kan.